এ বিষয়ে পুলিশের বাড্ডা জোনের সহকারী কমিশনার (এসি) আশরাফুল ইসলাম জাগো নিউজকে বলেন, ঘটনাটি শোনার পর থেকেই তদন্ত শুরু করেছে পুলিশ। আমাদের হাতে সিসিটিভি ফুটেজ রয়েছে। দুইপক্ষ আমার অফিসেই আছেন। এখানে একটি ভুল বোঝাবুঝির ঘটনা ঘটেছে। এখন পর্যন্ত তদন্তে আমরা জানতে পেরেছি যে, মেয়েটি বনশ্রী যাওয়ার জন্য দেওয়ান পরিবহনের বাসে ওঠে। কিন্তু বাসটি আজিমপুর রুটের। মেয়েটি একথা শুনে সঙ্গে সঙ্গে নেমে যেতে চায়, কিন্তু সামনে সার্জেন্ট ছিল বলে বাসচালক বাস থামায়নি। এ সময় একটি ভুল বোঝাবুঝির সৃষ্টি হয়। আমাদের ধারণা, খালি মেয়েটি নিরাপত্তাহীনতা বোধ করে বাস থেকে লাফ দেয়। দুপক্ষের শুনানিতে অভিযোগের সত্যতা পাওয়া যায়নি। আমরা মেয়েটিকে জিডি অথবা মামলা করতে বলেছি, তবে সে তা করতে রাজি হয়নি।